section_heading: Djetinjstvo
paragraph_text: Ricky Nelson rođen je u Teanecku, New Jerseyju.<ref> Bio je drugi sin Ozzieja Nelsona i Harriet Nelson. Ricky je bio nesigurno dijete i bolovao je od teške astme. Producent John Guedel opisao je Rickyja kao simpatičnog, sramežljivog i misterioznog dječaka. Guedel je 1944. producirao humorističnu radijsku seriju The Adventures of Ozzie and Harriet za Rickyjeve roditelje. Emisija je debitirala u nedjelju 8. listopada 1944. uz dobre kritike. Ozzie je s vremenom postao glavni scenarist serije i temeljio je epizode na bratskim zgodama svojih sinova. Godine 1952. Nelsonovi su snimili film Here Come The Nelsons. Film je bio pravi hit, stoga je Ozzie bio uvjeren da obitelj može napraviti prijelaz s radijskog etera na male televizijske ekrane. Dana 3. listopada 1952. humoristična serija The Adventures of Ozzie and Harriet počela se prikazivati na televizijskim ekranima te je bila prikazivana do 3. rujna 1966. što je čini jednom od najdugovječnijih humorističnih serija u povijesti televizije.